Т Е К С Т   О Г Л А С А 
У складу са чл. 50  Закона о планирању и изградњи (Службени гласник РС бр. 72/2009, 81/2009 испр., 64/2010 -одл. УС, 24/2011, 121/2012, 42/2013 – одл.УС, 50/2013-одл.УС, 54/2013-одлука УС, 98/2013 - одлука УС,132/2014, 145/2014, 83/2018, 31/19, 37/19, 9/20, 52/21 , 62/23, 91/25 и 80/2026) Одељењe за урбанизам Градске управе града Шапца ставља на 
        Ј А В Н И   У В И Д
ПЛАН ДЕТАЉНЕ РЕГУЛАЦИЈЕ „ГРОБЉЕ“ У МИШАРУ, ГРАД ШАБАЦ
 -НАЦРТ ПЛАНА
Јавни увид нацрта Плaнa детаљне регулације „Гробље“ у Мишару, Град Шабац у трајању од 30  дана, одржаће се од 23.10.2026. до 21.11.2026. године, закључно, у просторијама Одељења за урбанизам Градске управе града Шапца, на првом спрату, у Карађорђевој улици  бр. 27.

 Јавни увид у предложен нацрт Плaнa детаљне регулације „Гробље“ у Мишару, Град Шабац може се остварити сваког радног дана, а службена лица Одељења за урбанизам, даваће потребне информације и стручну помоћ у вези са појединим решењима, свим заинтересованим лицима,  од 10:30 до 12:30 часова.
Нацрт  Плана биће изложен на јавни увид и у дигиталном облику на интернет страни www.sabac.rs.

Заинтересована правна и физичка лица могу доставити  примедбе и сугестије у писаном облику Одељењу за урбанизам Градске управе града Шапца, преко јединственог шалтера Градске управе, Улица Господар Јевремова бр.6,  у току трајања јавног увида до 21.11.2026. године,  а поштом до 23.11.2026.године.

Примедбе се могу образложити на седници Комисије за планове града Шапца која ће се одржати 27.11.2026. године у 09:30 часова у просторијама Одељења за урбанизам Градске управе града Шапца, Карађорђева бр. 27, у сали на првом спрату.
ОДЕЉЕЊЕ ЗА УРБАНИЗАМ

ГРАДСКЕ УПРАВЕ ГРАДА ШАПЦА

